ธรรมนัส ยัน ไม่เกี่ยว กักตุนหน้ากากอนามัย ลั่น จัดการคนแอบอ้างเด็ดขาด (คลิป)
ร.อ.ธรรมนัส พรหมเผ่า รมช.เกษตรฯ แถลง ไม่มีส่วนเกี่ยวข้อง ขบวนการกักตุนหน้ากากอนามัย ย้ำ หากคนสนิทผิดจริง ไม่เอาไว้แน่ รับ นายกฯ เป็นห่วงเรื่องนี้ เหตุเป็นเรื่องละเอียดอ่อน ขอ ตร.ลุย ศรสุวีร์ คนโพสต์วันที่ 9 มี.ค. ร.อ.ธรรมนัส พรหมเผ่า รมช.เกษตรและสหกรณ์ ยืนยันพิตตินันท์ รักเอียด อดีตผู้สมัคร ส.ส.พลังประชารัฐ เขต 6 จากสุราษฎร์ธานี เป็นคนติดตามผมจริง และผมก็แต่งตั้งเป็นผู้ติดตามผมจริง แต่ผมไม่ได้ตั้ง คุณพิตตินันท์ คนเดียวนะครับ ผมตั้งผู้สมัครพลังประชารัฐที่เป็น ส.ส.สอบตก 30 คน ขอมาเป็นคณะทำงานตนเอง ทั้งนี้ หากพบว่านายพิตตินันท์ มีความผิดจริง ตนก็พร้อมให้ความร่วมมือกับ ตร.ดำเนินการกับนายพิตตินันท์ ทันทีผมไม่ได้น้อยใจ แม้เจอข่าวแบบนี้เยอะในช่วงนี้ ยังยืนยันเหมือนเดิม เราเข้ามาทำประโยชน์ให้กับประชาชน หากวันใดที่ประชาชนไม่เอาผมแล้ว ผมก็จะไปในทันที ยอมรับ ท่านนายกฯ เป็นห่วงเรื่องนี้มาก เพราะเป็นเรื่องอ่อนไหวสำหรับพี่น้องประชาชน ร.อ.ธรรมนัส กล่าวร.อ.ธรรมนัส กล่าวต่อว่า ขอดำเนินคดีถึงที่สุด ยืนยัน ผมจะทำเรื่องนี้ให้เด็ดขาด สรรพากรต้องไปตรวจสอบให้ละเอียดเลยว่า ศรสุวีร์ ภู่รวีรรัศวัชรี คนพวกนี้ทำมาหากินอะไร ผมจะให้ จนท.ตำรวจไป ถ้าพบมีหน้ากากอนามัยจริง ต้องดำเนินการ ดำเนินคดีให้ถึงที่สุด อย่างไรก็ตาม ขอตั้งข้อสังเกตว่า บุคคลผู้นี้ ที่ผ่านมาโจมตีรัฐบาลมาโดยตลอด แล้ววันนี้มาอิงแค่เรื่อง ซื้อขายหน้ากากอนามัย แล้วผมไม่เชื่อว่าเขาจะมีหน้ากากอนามัยมากขนาดนั้นจริง น่าจะขี้โม้มากกว่า และหากพบว่าเป็นขบวนการล้มล้างรัฐบาลจริง ก็ต้องเจอกันหน่อย
ธรรมนัส แถลง ไม่มีส่วนเกี่ยวข้อง ขบวนการกักตุนหน้ากากอนามัย ย้ำ หากคนสนิทผิดจริง ไม่เอาไว้แน่ รับ นายกฯ เป็นห่วงเรื่องนี้ เหตุเป็นเรื่องละเอียดอ่อน ขอ ตร.ลุย ศรสุวีร์ คนโพสต์ 
กักตุนหน้ากากอนามัย,โควิด-19,หน้ากากอนามัย,เพจควีน,เพจแหม่มโพธิ์ดำ,ธรรมนัส พรหมเผ่า,พิตตินันท์ รักเอียด,ข่าวทั่วไป